28. ΑΠΟΦΑΣΙΣ ΚΥΒΕΡΝΗΤΙΚΗΣ ΕΠΙΤΡΟΠΗΣ ΚΑΠΝΟΥ Αριθ.181 της 12 Ιουλ./ 25 Αυγ. 1962 (ΦΕΚ Β΄ 299) Περί καθορισμού των καταλλήλων ή ακαταλλήλων προς καπνοκαλλιέργειαν εδαφών. ΄Εχουσα υπ’ όψιν: α)Τας παρ. 3 και 4 του Ν.Δ. 3758/57 «περί ιδρύσεως Εθνικού Οργανισμού Καπνού» β)σχετικήν εισήγησιν του Εθνικού Οργανισμού Καπνού κατά την σημερινήν συνεδρίασιν αυτής, αποφασίζει: Ι.Από της ισχύος της παρούσης δύναται να γίνεται: α)Εξέτασις των εδαφών και καθορισμός των καταλλήλων ή ακαταλλήλων προς καπνοκαλλιέργειαν εδαφών εις χωρία εις α ασκείται ή δύναται να ασκηθή εν τω μέλλοντι ή καπνοκαλλιέργεια. β)Επανακαθορισμός (αναθεώρησις) των ήδη καθωρισμένων καθ’ οιανδήποτε νόμιμον διαδικασίαν καταλλήλων ή ακαταλλήλων προς καπνοκαλλιέργειαν εδαφών εις χωρία ή συνοικισμούς εις α ασκείται ή καπνοκαλλιέργεια. ΙΙ.Η εξέτασις των εδαφών και ο κατά την προηγουμένην παράγραφον καθορισμός το πρώτον ή επανακαθορισμός των καταλλήλων ή ακαταλλήλων προς καπνοκαλλιέργειαν εδαφών εκάστου χωρίου ή συνοικισμού επιτρέπεται εις περιπτώσεις: α)Κτηματικών περιοχών, αίτινες δεν εκρίθησαν μέχρι τούδε από πλευράς καταλληλότητος ή μη προς καπνοκαλλιέργειαν. β)Εκτελέσεως διαφόρων εγγειοβελτιωτικών έργων συνεπεία των οποίων εβελτιώθησαν αι εδαφολογικαί συνθήκαι. γ)Θεομηνιών μεγάλης εκτάσεως ή προσβολής εξ οροβάγχης, νηματωδών και λοιπών ενδημικών νόσων. δ)Εφαρμογής αναδασμού, υπό την έννοιαν  του επανακαθορισμού των προκυπτόντων νέων ορίων. ε)Αποδεδειγμένως εσφαλμένης κρίσεως κατά την γενομένην μέχρι τούδε εξέτασιν των εδαφών. ΙΙΙ.Η κατά τ’ ανωτέρω εξέτασις των εδαφών διενεργείται βάσει των υπό της παρ. 1 της υπ’ αριθ. 100/58 Πράξεως της Κ.Ε.Κ. καθοριζομένων κριτηρίων, άτινα εφαρμόζονται μετ’ αυστηρότητος. (Αντί της σελ. 726,01) Σελ. 726,01(α) 206-029 Καλλιέργεια Καπνού 16.Ι.α.26-28 IV.Δια κοινής αποφάσεως του οικείου Δ/ντού Γεωργίας και του Δ/ντού της οικείας περιφερειακής Δ/νσεως του Ε.Ο.Κ. ή του νομίμου αναπληρωτού του οίκοθεν εκδιδομένης και εν ομοφωνία λαμβανομένης καθορίζονται τα χωρία ή οι συνοικισμοί εις τους οποίους συντρέχουν αι προβλεπόμεναι υπό της παρ. ΙΙ της παρούσης περιπτώσεις δι’ εξέτασιν των εδαφών. V.Η εξέτασις των εδαφών και ο καθορισμός το πρώτον ή επανακαθορισμός των ακαταλλήλων ή καταλλήλων προς καπνοκαλλιέργειαν εδαφών εκάστου χωρίου ή συνοικισμού διενεργείται κατά τα κατωτέρω: α)Συνιστάται δι’ εκάστην Κοινότητα ή Δήμον, ένθα κατά τα υπό της παρ. IV της παρούσης καθοριζόμενα πρόκειται να διεξαχθή εξέτασις εδαφών, Πρωτοβάθμιος Επιτροπή εξ ενός Γεωπόνου της οικείας Δ/νσεως Γεωργίας και εξ ενός Γεωπόνου της οικείας Υπηρεσίας του Ε.Ο.Κ. Της Επιτροπής μετέχει άνευ ψήφου ο Πρόεδρος της Κοινότητος ή ο Δήμαρχος ή έτερον μέλος του Κοινοτικού ή Δημοτικού Συμβουλίου οριζόμενος αντιστοίχως υπ’ αυτών. Της Επιτροπής προεδρέυει ο Γεωπόνος της Δ/σεως Γεωργίας. Η Επιτροπή θεωρείται εν απαρτία παρόντων και μόνον των δύο Γεωπόνων, μελών αυτής. β)Συνιστάται δια την περιφέρειαν εκάστης Διευθύνσεως Γεωργίας Δευτεροβάθμιος Επιτροπή εκ του Δ/ντού της Διευθύνσεως Γεωργίας και του Δ/ντού της οικείας Περιφερειακής Δ/νσεως του Ε.Ο.Κ. ή των νομίμων αναπληρωτών τούτων. Δια τας Περιφερείας Νήσων Αιγαίου, πλήν Ευβοίας, Θηβών και Πελοπονήσου, πλήν Εφορίας Πατρών, ο εκπρόσωπος του Ε.Ο.Κ. ορίζεται υπό της Κεντρικής Υπηρεσίας αυτού. γ)Η Πρωτοβάθμιος Επιτροπή, κατόπιν επιτοπίου εξετάσεως των εδαφών συντάσσει Πρακτικόν, εν ω καθορίζονται σαφώς τα παρ΄ αυτής προτεινόμενα όρια και αι θέσεις των ακαταλλήλων ή καταλλήλων προς καπνοκαλλιέργειαν εδαφών. Σελ.726,02(α) 206-030 Το πρακτικόν τούτο υποβάλλεται υπό του Προέδρου της Πρωτοβαθμίου Επιτροπής εις την Δ/νσιν Γεωργίας αντίγραφον δε τούτου αναρτάται μερίμνη του Προέδρου της Κοινότητος εις εμφανές μέρος του χωρίου ίνα λάβωσιν γνώσιν αμέσως οι ενδιαφερόμενοι κάτοικοι της Κοινότητος. Αι τυχόν ενστάσεις τούτων υποβάλλονται εις την οικείαν Διεύθυνσιν Γεωργίας, εντός 20 ημερών το αργότερον από της υποβολής του Πρακτικού της Πρωτοβαθμίου Επιτροπής εις την ιδίαν Δ/νσιν Γεωργίας. δ)Από της παρελεύσεως της ανωτέρω προθεσμίας και εντός 15θημέρου το βραδύτερον η Δευτεροβάθμιος Επιτροπή λαμβάνουσα γνώσιν και των τυχόν υποβληθησομένων ενστάσεων και μεταβαίνουσα ή μη κατά την κρίσιν αυτής επιτοπίως προς εξέτασιν των εδαφών συντάσσει Πρακτικόν δια του οποίου αύτη δύναται να επικυροί ή τροποποιή τα εν τω Πρακτικώ της Πρωτοβαθμίου Επιτροπής καθοριζόμενα όρια των ακαταλλήλων ή καταλλήλων εδαφών. Η απόφασις της Δευτεροβαθμίου Επιτροπής λαμβάνεται εν ομοφωνία. ε)Το Πρακτικόν της Δευτεροβαθμίου Επιτροπής υποβάλλεται αμέσως υπό του Δ/ντού της Δ/νσεως Γεωργίας εις τον Νομάρχην, όστις, βάσει του πρακτικού τούτου και συμφώνως προς τα εν αυτώ διαλαμβανόμενα εκδίδει υποχρεωτικώς εντός 15θημέρου απόφασιν, δι’ ης καθορίζονται τα ακατάλληλα ή κατάλληλα εδάφη του χωρίου ή συνοικισμού. Η απόφασις αύτη κοινοποιείται εις την Δ/νσιν Γεωργίας του Νομού, την αρμοδίαν Εφορίαν Καπνού, την οικείαν Υπηρεσίαν του Ε.Ο.Κ. και την Κοινότητα εις ην υπάγεται το χωρίον. ς)Η απαγόρευσις της καλλιεργείας καπνού, εις τα δια των ως άνω αποφάσεως των Νομαρχών καθοριζόμενα ως ακατάλληλα εδάφη ισχύει από της αμέσως επομένης καλλιεργητικής περιόδου. VI.α)Αι υπό της προηγουμένης παραγράφου προβλεπόμεναι Επιτροπαί εξετάσεως εδαφών συγκαλούνται μερίμνη του Δ/ντού της αρμοδίας Δ/νσεως Γεωργίας. Εις περίπτωσιν σχετικής προτάσεως της οικείας Τεχνικής Υπηρεσίας του Ε.Ο.Κ. η Πρωτοβάθμιος Επιτροπή συγκαλείται το αργότερον εντός 15/θημέρου. β)Τα κατά τόπους όργανα της Αγροφυλακής υποχρεούνται να τίθενται εις την διάθεσιν των ως άνω Επιτροπών και να παρέχωσιν εις αυτάς πάσαν ως εκ της υπηρεσίας αυτών δυνατήν συνδρομήν. Η παρούσα ης η ισχύς άρχεται από σήμερον δημοσιευθήτω εις την Εφημερίδα της Κυβερνήσεως. 16.Ι.α.28 Καλλιέργεια Καπνού 